# Izlet voda v 2014 – sobota, 12. 4.

**Namen izleta:**

* preživeti dan v naravi,
* povezati vod,
* doživeti kaj zabavnega,
* povaditi skavtsko znanje,
* novince naučiti, kako se pripraviti na pohod oz. potep voda (primerna obleka, obutev, oprema),
* pridobiti zaupanje staršev,
* pod-vodniki pridobijo izkušnjo načrtovanja in izvedbe samostojnega izleta.

**Navodila za izvedbo izleta:**

1. **Na srečanju voda se skupaj pogovorite, (1.) kam bi šli na izlet voda in (2.) kaj bi na njem počeli (do 19. 3.).**
	1. Brainstorming idej.
	2. Izbor najboljših idej.
2. **Pod-vodniki po spodnjih navodilih izdelajte natančen program izleta voda in ga dajte v pregled voditeljem (najkasneje do 26. 3.):**
	1. Na karti določite in vrišite pot, ki jo boste prehodili.
	2. Izračunajte, koliko km boste prehodili in koliko časa vam bo to vzelo. Upoštevajte počitek na vsakih 45 minut.
	3. V program vključite aktivnosti, ki jih boste počeli na izletu (tiste, za katere ste se dogovorili na srečanju voda in dodatna presenečenja, ki jih pripravite pod-vodniki).
	4. Ocenite, kolikšni bodo stroški izleta.
	5. Razmislite o tem, kaj boste storili, če bo na dogovorjeni dan izleta deževalo.
	6. Razdelite zadolžitve med vse člane voda (glej 3. točko).
	7. Napišite obvestilo za starše, v katerem naj piše (1.) od kdaj do kdaj boste na izletu, (2.) zborno mesto, (3.) kam greste, (4.) kaj boste počeli, (5.) kakšno opremo naj imajo s sabo in (6.) kolikšni bodo stroški.
3. **Najkasneje do 26. 3. razdelite zadolžitve med vse člane voda.**
	* 1. Bolničar naj ima s sabo prvo pomoč.
		2. Gospodar naj priskrbi opremo, ki je potrebna za izvedbo izleta.
		3. Kuhar naj pripravi jedilnik in kupi hrano za izlet.
		4. Blagajnik naj pobere denar, potreben za izvedbo izleta.
		5. Zastavonoša, kot vedno, tudi na izletu nosi zastavico voda.
		6. Kulturnik naj vam pripravi eno ali dve igri.
4. **Najkasneje do 26. 3. se pogovorite o osebni pripravi na izlet voda:**
	1. Osebna oprema, ki jo morajo imeti udeleženci s sabo.
	2. Primerna obleka in obutev za pohod. Obvezna je dežna oprema, tudi če je napovedano lepo vreme.
	3. Kako pravilno spakirati nahrbtnik. Rezervna oblačila v plastičnih vrečah!
	4. Veliko tekočine in primerna prehrana!
	5. **Če voditelji 2. 4. potrdijo izlet, potem razdelite obvestila za starše** – **na srečanju voda med 3. in 5. aprilom**.
5. **Vloga pod-vodnikov na izletu voda.**
	1. Na začetku preverita, če imajo udeleženci vso dogovorjeno opremo.
	2. Vodita izlet.
	3. Vsakemu udeležencu prepustita, da vodi del poti (npr. 20–30 minut).
	4. Opazujeta svoje člane, kako so se pripravili na izlet in kako se obnašajo na izletu in jima svetujeta izboljšave.
	5. Opazujeta odnose v vodu in skrbita, da so vsi enako vključeni.
	6. Skrbita, da niste preglasni in ne motite podeželskega življenja in da ne uničujete narave.
6. **Ob koncu izleta naj vsak udeleženec**
	1. pove, kako se mu je zdelo na izletu,
	2. ga oceni od 1 do 5,
	3. pohvali, kar je bilo dobro,
	4. da kakšno idejo, kaj bi lahko bilo naslednjič bolje.
	5. Pod-vodniki na koncu povejte svoje mnenje udeležencem.
	6. Mnenja in ocene si zapišite. O njih se bomo pogovorili na vodniškem, da bi bil naslednji izlet še boljši.
	7. Kulturnik naj po izletu pripravi novičko. On ali kdo drug naj tudi slika dogajanje na izletu.
7. **Praznovanje**

Na koncu vsakega uspešno izvedenega projekta sledi praznovanje, zato zaključite s čokolado ali čim podobnim.